OpenLLM-France/wikimedia huggingface dataset:
# Tromarey

Tromarey és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 102 habitants.

## Demografia
### Població

El 2007 la població de fet de Tromarey era de 102 persones. Hi havia 42 famílies, de les quals 15 eren unipersonals (4 homes vivint sols i 11 dones vivint soles), 8 parelles sense fills i 19 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 46 habitatges, 42 eren l'habitatge principal de la família, 2 eren segones residències i 3 estaven desocupats. 42 eren cases i 3 eren apartaments. Dels 42 habitatges principals, 32 estaven ocupats pels seus propietaris, 8 estaven llogats i ocupats pels llogaters i 2 estaven cedits a títol gratuït; 2 tenien dues cambres, 6 en tenien tres, 6 en tenien quatre i 28 en tenien cinc o més. 36 habitatges disposaven pel capbaix d'una plaça de pàrquing. A 18 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Tromarey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 8 | 45 a 49 | 4 |
| 8 | 40 a 44 | 4 |
| 0 | 35 a 39 | 4 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 8 | 15 a 19 | 0 |
| 4 | 10 a 14 | 8 |
| 8 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 67 persones, 44 eren actives i 23 eren inactives. De les 44 persones actives 43 estaven ocupades (27 homes i 16 dones) i 2 estaven aturades (1 home i 1 dona). De les 23 persones inactives 5 estaven jubilades, 9 estaven estudiant i 9 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa d'hostatgeria i restauració.
L'any 2000 a Tromarey hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Tromarey a l'INSEE.
* Évolution et structure de la population Fitxa amb el detall de dades de Tromarey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# José Procópio Mendes

José Procópio Mendes, conegut com a Zezé Procópio, (12 d'agost de 1913 - 8 de febrer de 1980) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1938.

## Referències

* ↑ José Procópio Mendes Fitxa i estadístiques a la FIFA
* ↑ «Todos os brasileiros - 1938» (en portuguès). FolhaOnline, 09-12-2005. [Consulta: 16 desembre 2017].
# Mainhorse

Mainhorse fou un grup suís de rock progressiu dels anys 70 que publicaren dos discos Mainhorse (1971) i The Geneva Tapes (2007).

## Enllaços externs

* http://www.progarchives.com/artist.asp?id=1173
# Paraliparis retrodorsalis

Paraliparis retrodorsalis és una espècie de peix pertanyent a la família dels lipàrids. La femella fa 14,5 cm de llargària màxima. Té seixanta-vuit vèrtebres i la boca de color negre. És un peix marí i batidemersal que viu entre 1.175 i 1.205 m de fondària al talús continental. És bentònic. Es troba a l'Índic sud-oriental: Austràlia Meridional. És inofensiu per als humans.

## Referències

* ↑ Collett R., 1879. Fiske fra Nordhavs-expeditionens sidste togt, sommeren 1878. Forh. Vidensk. Selsk. Christiania v. 14. 1-106.
* ↑ uBio (anglès)
* ↑ Stein, D. L., N. V. Chernova & A. P. Andriashev, 2001. Snailfishes (Pisces: Liparidae) of Australia, including descriptions of thirty new species. Rec. Aust. Mus. v. 53: 341-406.
* ↑ The Taxonomicon (anglès)
* 1 2 3 4 FishBase (anglès)
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Bibliografia

* Chernova, N.V., D.L. Stein i A.P. Andriashev, 2004. Family Liparidae (Scopoli, 1777) snailfishes. Calif. Acad. Sci. Annotated Checklists of Fishes (31):72.

## Enllaços externs

* AQUATAB
# Trigamozeucta

Trigamozeucta és un gènere d'arnes de la família Crambidae. Conté només una espècie, Trigamozeucta radiciformis, que es troba a Fiji.

## Referències

* ↑ «GlobIZ search». [Consulta: 30 desembre 2018].
# Federico Andahazi

Federico Andahazi (Buenos Aires, 1963), és un psicòleg i escriptor argentí.
La seva primera novel·la, L'Anatomista (1996), sobre Realdo Colombo, va guanyar els diners del Premi de la Fundació Fortabat, al mig d'una polèmica amb Amalia Fortabat. La novel·la va ser publicada per Planeta i traduïda a diversos idiomes.

## Obres

* 1997: El anatomista.
* 1998: Las piadosas
* 2000: El príncipe
* 2002: El secreto de los flamencos
* 2004: Errante en la sombra
* 2005: La ciudad de los herejes
* 2006: El conquistador
* 2012: El libro de los placeres prohibidos
* 2015: Los amantes bajo el Danubio

## Referències

* ↑ Litre, Gabriela. «Premio literario a medias». La Nación, 21-11-1996. Arxivat de l'original el 2017-10-30. [Consulta: 6 novembre 2017].
# Lucien Buysse

Lucien Buysse (Wontergem, Flandes Oriental, 11 de setembre de 1892 - Deinze, 3 de gener de 1980) va ser un ciclista belga que va guanyar el de Tour de França de 1926.
Va esdevenir ciclista professional el 1914, any en què va participar per primera vegada al Tour de França, tot i que no va arribar a finir-lo. Després de la Primera Guerra Mundial va participar en l'edició de Tour de França de 1919 i de nou no va reeixir acabar-lo. Un any més tard, el 1920, va finir tercer en la clàssica París-Roubaix i va acabar el Tour de França de 1923 en la vuitena posició. En les edicions de 1924 i 1925 va tenir dues destacades actuacions en finir en tercer i segon lloc respectivament.
Amb sos germans Jules i Marcel, Lucien va participar en el Tour de França de 1926, el més llarg de la història del Tour, amb 5.745 km recorreguts en disset etapes. Era el temps al qual calia aturar-se per girar la roda posterior per canviar de marxa. Va aconseguir el lideratge a la desena etapa, després d'un atac sota una gran tempesta als Pirineus. El va mantenir fins a l'etapa final a París.
El col·leccionista Dieter Gussé ha restaurat la bici amb la qual Buysse va guanyar el Tour. Amb aquesta participa en curses amb bicicletes antigues, al qual porta l'indumentària de 1926.

## Palmarès

* 1921
** Vencedor d'una etapa a la Volta a Bèlgica
* 1922
** 1r a Lier
* 1923
** 1r del Critèrium d'Amsterdam
** 1r dels Sis dies de Gant, amb Victor Standaert
** Vencedor d'una etapa al Tour de França
* 1925
** Vencedor de 2 etapes al Tour de França
* 1926
** 1r al Tour de França i vencedor de dues etapes
* 1927
** 1r al Stadsprijs Geraardsbergen
** Vencedor d'una etapa a la Volta a Euskadi

### Resultats al Tour de França

* 1914. Abandona (10a etapa)
* 1919. Abandona (2a etapa)
* 1923. 8è de la classificació general. Vencedor d'una etapa
* 1924. 3r de la classificació general
* 1925. 2n de la classificació general. Vencedor de 2 etapes
* 1926. 1r de la classificació general. Vencedor de 2 etapes. Porta el mallot groc durant 8 etapes
* 1929. Abandona (9a etapa)
* 1930. Abandona (16a etapa)

### Resultats al Giro d'Itàlia

* 1921. 4t de la classificació general

## Referències

* 1 2 Schwartz, Koos. De langste tour. Hoe Lucien Buysse de Ronde van 1926 won [El Tour més llarg. Com va fer Lucien Buysse per guanyar el Tour de 1926]. Amsterdam: Veen, 2017. ISBN 978-94-6231-023-0.
* ↑ «Didier de Flandrien |». Turisme de Flandes. Arxivat de l'original el 2022-08-14. [Consulta: 14 agost 2022].
* ↑ Statius, Anthony «Van eeuwenoude fietsen tot de handschoenen van Frank Vandenbroucke: Het walhalla voor wielerfans ligt in Deinze». Het Laatste Nieuws, 25-02-2020.

## Enllaços externs

* Palmarès de Lucien Buysse
# Live from Faraway Stables

Live from Faraway Stables és un àlbum en directe i vídeo de concert enregistrat per la banda australiana Silverchair format per 2 CDs i 2 DVDs. Fou gravat en un concert realitzat el 19 d'abril de 2003 al Newcastle Civic Theatre, Newcastle, Austràlia, dins la gira Across the Night.
Tots concerts de la gira es van dividir en dos parts anomenades "Act 1" i "Act 2", de manera que els respectius CDs i DVDs també van conservar aquesta etiqueta. El primer acte és més tranquil i mostra material més experimental, principal del seu darrer àlbum d'estudi en aquell moment, Diorama. El segon consistia en cançons més roqueres extretes dels primers treballs del grup.
L'àlbum va tenir cert èxit a Austràlia passant tres setmanes en la llista d'àlbums d'aquest país i arribant a la 13a posició. Fou certificat amb un disc d'or per l'ARIA.

## Llista de cançons

Totes les cançons foren escrites per Daniel Johns excepte "Overture" de "Act 2" que corresponia a Julian Hamilton. Tot el material fotogràfic de les cançons del concert apareix en els corresponents DVDs.

### Material extra (DVD)

* "Emotion Sickness" (Directe a Sao Paulo)
* An Insight Into Production
* Behind the scenes
* Photo gallery
* Sound Dolby Digital 5.1

## Personal

* Daniel Johns - guitarra, piano, cantant
* Chris Joannou - baix
* Ben Gillies - bateria
* Julian Hamilton - teclats, veus addicionals
* Stuart Hunter - teclats, veus addicionals
* Nick Launay - mescles
* David Davis - assistent d'enginyeria
* Chris Thompson - enginyeria gravació de directe
* Steven Schram - assistent enginyeria gravació de directe
* Don Bartley - masterització

## Llançament

| Data llançament a Austràlia | Discogràfica | Format | Catàleg |
| 10 de novembre de 2003 | Eleven | 4 DISC SET (2-CD + 2-DVD) (llançament original) | ELEVENCD19 |
| 10 de novembre de 2003 | Eleven | 4 DISC SET (2-CD + 2-DVD) (llançament original) | ELEVENDVD19 |
| 18 d'agost de 2007 | Eleven | 2-CD reedició | ELEVENCD75 |
| 18 d'agost de 2007 | Eleven | 2-DVD reedició | ELEVENDVD75 |
| 28 d'agost de 2007 | Virgin | 2-CD reedició (retitulada Live from Faraway Stables: Across the Great Divide Tour i il·lustracions diferents) | VIR5059742.2 |

## Referències

* ↑ «Silverchair - Live from Faraway Stables» (en anglès). chairpage.com, 12-04-2007. [Consulta: 27 febrer 2010].
* ↑ «Biography» (en anglès). chairpage.com. Arxivat de l'original el 2011-08-31. [Consulta: 27 febrer 2010].
* ↑ «Silverchair - News Archive - SILVERCHAIR - LIVE FROM FARAWAY STABLES.» (en anglès), 12-04-2007. [Consulta: 3 març 2010].
* ↑ «ARIA Charts - Accreditations - 2003 Albums» (en anglès). [Consulta: 3 març 2010].
# Ben Mansour

Ben Mansour (en àrab ابن منصور, Ibn Manṣūr; en amazic ⴱⴰⵏ ⵎⴰⵏⵚⵓⵔ) és una comuna rural de la província de Kénitra, a la regió de Rabat-Salé-Kenitra, al Marroc. Segons el cens de 2014 tenia una població total de 43.822 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Paraliparis porcus

Paraliparis porcus és una espècie de peix pertanyent a la família dels lipàrids.

## Descripció

* Fa 8,5 cm de llargària màxima.
* Nombre de vèrtebres: 52.

## Hàbitat

És un peix marí i demersal que viu entre 332 i 374 m de fondària.

## Distribució geogràfica

Es troba davant les costes de l'illa Elefant.

## Referències

* ↑ Collett R., 1879. Fiske fra Nordhavs-expeditionens sidste togt, sommeren 1878. Forh. Vidensk. Selsk. Christiania v. 14. 1-106.
* ↑ uBio (anglès)
* ↑ Chernova, N. V., 2006. New and Rare Snailfishes (Liparidae, Scorpaeniformes) with the Description of Four New Species from the Southern Hemisphere and Tropical East Pacific. Journal of Ichthyology, 46 (Suppl. 1): 1-14.
* 1 2 3 FishBase (anglès)

## Enllaços externs

* AQUATAB
# Sondernach

Sondernach (en alsacià Sundernà) és un municipi francès, situat a la regió del Gran Est, al departament de l'Alt Rin. L'any 1999 tenia 614 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 554 | 588 | 559 | 527 | 5401 | 614 |

## Administració

Llista d'alcaldes :
| Període | Identitat | Partit |
| 2001- | Jean-Jacques Oberlin | |
# Trifón Poch López

Trifón Poch López (Còrdova, 20 de juliol de 1963) és un entrenador de bàsquet andalús. Des del mes de juliol de 2019 és l'entrenador assistent del Club Joventut Badalona.

## Trajectòria esportiva

* 1985-86 - CB Sant Josep Badalona Junior
* 1986-87 - Segona Divisió. Sant Josep Badalona
* 1986-88 - Primera Baloncesto Gijón, el març del 88 és donat de baixa i substituït per Eduardo Ayuso
* 1988-89 - ACB. Tenerife Nº 1. Segon entrenador d'Alexander Gomelski. El 26-04-89, després de la destitució de Gomelski, fou nomenat primer entrenador
* 1989-92 - ACB. CB Girona. Segon entrenador d'Alfred Julbe
* 1992-94 - Primera Divisió. Gran Canaria
* 1994-95 - EBA. C.C. Llobregat Cornellà. El 28-12-94, entra per Tim Shea
* 1995-96 - ACB. CB Girona. Segon entrenador de Joaquim Costa. El 22-03-96 fou nomenat, després de la destitució de Costa
* 1996-03 - ACB. CB Girona. El 07-02-03, és donat de baixa, i substituït pel seu ajudant Juan Llaneza
* 12-12-03 - ACB. Etosa Alacant. Entra per Alfredo García, que substituïa en Luis Casimiro
* 2003-07 - ACB. Etosa Alacant
* 2008-11 - ACB CB Granada (Tallat a mitjan temporada)
* 2011-12 - ACB Estudiantes (Entra el març)

## Referències

* ↑ «Trifón Poch se incorpora al Joventut Badalona como ayudante de Carles Duran» (en castellà). ACB, 02-07-2019 [Consulta: 2 juliol 2019]. Arxivat 2 de juliol 2019 a Wayback Machine. «Còpia arxivada». Arxivat de l'original el 2019-07-02. [Consulta: 29 juny 2021].

## Enllaços externs

* Fitxa de Trifón Poch al web de l'ACB Arxivat 2010-05-06 a Wayback Machine.
# Judith Gough

Judith Mary Gough (8 de novembre de 1972) és una diplomàtica britànica, actual ambaixadora del Regne Unit a Ucraïna.
Gough va estudiar a la Universitat de Nottingham (Bachelor of Arts en alemany i rus el 1995) i al King's College de Londres (Master of Arts en guerra al món modern el 2012). Després va treballar com a consultora en mercats emergents i serveis financers d'Ernst and Young. Gough es va unir al ministeri de Relacions Exteriors i de la Commonwealth (FCO) l'any 2001. Gough va treballar a l'ambaixada britànica de Corea del Sud. A partir de mitjans de setembre de 2010 va ser ambaixadora del Regne Unit a la República de Geòrgia i va ocupar aquest càrrec fins a principis de 2013.
Després es va convertir en directora de l'FCO per a l'Europa de l'Est i Àsia central. El setembre de 2015 Gough va ser nomenada ambaixadora del Regne Unit a Ucraïna. Gough és obertament lesbiana i té dos fills amb la seva parella, Julia Kleiousi.

## Referències

* ↑ Strudwick, Patrick «This Is What It’s Like Being An Ambassador To An Anti-Gay Country When You’re A Lesbian». Buzzfeed News, 19-03-2016 [Consulta: 19 març 2016].
* ↑ ‘GOUGH, Judith Mary’, Who's Who 2016, A & C Black, an imprint of Bloomsbury Publishing plc, 2016
* ↑ «UK in Georgia, Our Embassy». British Embassy Tbilisi. Arxivat de l'original el 26 d’abril 2012. [Consulta: 5 desembre 2013]. «Change of Her Majesty’s Ambassador to Switzerland». Foreign & Commonwealth Office, 02-05-2013. Judith Gough: Cohabitation has to work Arxivat 2016-04-01 a Wayback Machine., Tabula (January 14, 2013) The newly appointed Ambassador of the United Kingdom of Great Britain and Northern Ireland to Georgia presented copies of credentials to the Deputy Minister of Foreign Affairs of Georgia Arxivat 2017-12-01 a Wayback Machine., (16 September 2010) Change of Her Majesty’s Ambassador to Georgia, Govern del Regne Unit (15 June 2010)
* ↑ New UK Ambassador to Ukraine Judith Gough to arrive in Kyiv in September, Interfax-Ucraïna (31 March 2015)
# Federico Anselmi

Federico Anselmi (nascut 29 d'agost de 1982) és un àrbitre professional representant de la Federació Argentina de Rugbi.
És un àrbitre regular en el circuit de les Sevens World Series, des que va debutar el 2009 al torneig de Durban. És considerat un dels millors àrbitres d'aquesta categoria i per això fou convocat per a la Copa del Món de Rugbi Sevens de 2013. Des de 2010 també ha treballat dins el Rugbi a 15, de manera que el 27 d'octubre de 2012 va fer el debut en un partit de la Fase de Classificació de la Copa del Món de Rugbi 2015-Amèrica entre Brasil i Paraguai. Des d'aleshores, ha seguit arbitrant partits internacionals. El juny de 2014, va arbitrar quatre partits del campionat del món sub20 de rugbi, entre els quals destaca una semi-final.
El 2015, ha estat també àrbitre assistent de dos partits del Torneig de les Sis Nacions, el Gal·les vs Irlanda i l'Escòcia vs Irlanda. L'1 de maig de 2015, va fer el seu debut en el Super Rugby, actuant com un àrbitre assistent del Brumbies-Waratahs.
Al setembre 2015, va fer el seu debut a la Copa del Món de Rugbi de 2015 com a àrbitre assistent.

## Referències

* ↑ «El referato argentino continúa en crecimiento (The Argentine refereeing continues to grow)». Arxivat de l'original el 2015-05-05. [Consulta: 10 setembre 2015].
* ↑ RWC Sevens Moscow 2013 Male officials
* ↑ CANADA FALL TO NZ MAORI ON HISTORIC NIGHT
* ↑ «IRB Junior World Championship 2014 referees». Arxivat de l'original el 2015-05-05. [Consulta: 10 setembre 2015].
* ↑ «Federico Anselmi en otro partido del Super Rugby». Arxivat de l'original el 2015-05-05. [Consulta: 10 setembre 2015].
* ↑ Mairs, Gavin «Rugby World Cup 2015: Referees named for showpiece event with Nigel Owens only Welshman and no Scots» (en anglès). The Telegraph, 07-04-2015 [Consulta: 2 setembre 2015].
# Línia C del RER de l'Illa de França

Mapa RER Línia C :
La línia C de l'RER, més sovint anomenada simplement RER C, és una línia de la réseau express régional d'Île-de-France que travessa l'àrea metropolitana de París, amb nombroses ramificacions. Enllaça a l'oest Pontoise (ramal C1), Versailles - Rive Gauche (ramal C5) i Saint-Quentin-en-Yvelines (ramal C7) d'una part, i al sud Massy-Palaiseau (ramal C2), Dourdan (ramal C4) i Saint-Martin d'Étampes (ramal C6), així com Versailles — Chantiers (ramal C8) per un traçat quasi circular, passant pel cor de París.
Oberta per etapes de 1979 al 2000, la línia C és amb 187 quilòmetres la segona línia més llarga de la xarxa. Veu circular quotidianament 531 trens, i transporta 490.000 viatgers, és a dir 100.000 més que el conjunt dels vuit-cents TGV francesos. Completament explotada per la SNCF, posseeix nombroses estacions, en particular a París intramurs, allò que, combinat en una infraestructura generalment antiga, la fa poc eficient en els seus trams parisencs. Donant servei a monuments i museus, és la línia de l'RER més freqüentada pels turistes, que representen un 15% de la seva clientela. És de lluny la més difícil d'explotar amb les seves nombroses branques: el menor problema sobre una de les seves branques pot pertorbar el trànsit sobre el tronc comú.

## Referències

* 1 2 La Vie du Rail n°; 3227, 7 octubre de 2009, p.6

## Bibliografia

* André Jacquot, La ligne C du RER, éditions de l'Ormet, 1989, 112 pages. ISBN 2906575038
* Bruno Carrière, La saga de la Petite Ceinture, éditions de La Vie du Rail, 1991, réédition en 2001.
* Bernard Collardey, Les trains de banlieue, tomes I et II, 1999. ISBN 2902808763
* Jean Tricoire, Le RER - Le Réseau francilien, Éditions Ratp, 2002, 144 pages.
* Magazine Rail passion hors-série n°9, Spécial Île-de-France, novembre 2006, 98 pages.
* Didier Janssoone, Paris Gare d'Orsay - Lignes de la banlieue sud-ouest, Éditions Alan Sutton, 2009, 128 pages.
# Les Clotes (urbanització)

Les Clotes és una urbanització del terme municipal de Sant Quirze Safaja, a la comarca del Moianès. Està situada al sud del terme municipal, cap a la meitat del límit meridional del terme. És a ponent de la carretera C-1413b, en terres de la masia de les Clotes, a ponent de la urbanització de les Torres. El seu accés és per la carretera BV-1413b, al punt quilomètric 2,2.

## Enllaços externs

* Les Clotes en el seu entorn, a l'Institut Català de Cartografia
# PBA

PBA té els següents significats:
* Província de Buenos Aires, província a l'entorn de la ciutat de Buenos Aires, a l'Argentina
* Palau de Belles Arts de Lilla, museu de belles arts de la ciutat de Lilla, a França
* Palau de Belles Arts de Charleroi, museu de belles arts de la ciutat de Charleroi, a Bèlgica
* Palm Beach Atlantic University, universitat privada amb seu a West Palm Beach, als Estats Units
* Philippine Basketball Association, lliga professional de basquetbol de les Filipines
* Professional Bowlers Association, federació professional del bowling de deu dels Estats Units
* PB Air (de l'acrònim del seu fundador Piya Bhirom), aerolínia regional amb base a Bangkok, a Tailàndia
* Thalys PBA (de l'acrònim de la ruta París - Brussel·les - Amsterdam), tren TGV construït per Alstom a França
* Síndrome pseudobulbar (del seu nom en anglès PseudoBulbar Affect), síndrome caracteritzada per la incontinència afectiva
* Polibuteneamina, detergent additiu de la gasolina
* Àcid peroxibenzoic (del seu nom en anglès PeroxyBenzoic Acid), compost orgànic derivat de l'àcid benzoic
* Bateria Pb-A (de l'acrònim de Plom - Àcid), bateria recarregable composta de plaques de plom dins d'un dipòsit d'àcid sulfúric
* PBA també és l'abreviatura de Països Baixos, estat d'Europa
# Judith Ferrer i Moro

Judith Ferrer Moro (Canet de Mar, Maresme, 9 de setembre de 1974) és una jugadora d'hoquei sobre patins catalana, ja retirada.
Formada com a davantera al CH Canet, va jugar durant quatre temporades. Posteriorment va jugar al CE Arenys de Munt amb el qual va guanyar un Campionat de Catalunya i un d'Espanya. Internacional amb la selecció espanyola d'hoquei sobre patins, va formar part de la primera selecció estatal de la història. Hi va aconseguir un Campionat del Món el 1994 i una medalla d'argent i una de bronze als Campionat d'Europa. Entre d'altres reconeixements, va rebre el premi honorífic per la seva trajectòria a nivell internacional a la Nit d'esport de Canet de Mar de 2009.

## Palmarès
### Clubs

* 1 Lliga catalana d'hoquei patins femenina: 1999-00
* 1 Campionat d'Espanya d'hoquei patins femení: 1998-99

### Selecció espanyola

* 1 medalla d'or al Campionat del Món d'hoquei patins femení: 1994
* 1 medalla d'argent al Campionat d'Europa d'hoquei patins femení: 1993
* 1 de medalla de bronze al Campionat d'Europa d'hoquei patins femení: 1991

## Referències

* ↑ «Judith Ferrer i Moro». Enciclopèdia de l'esport català. Barcelona: Grup Enciclopèdia Catalana.
* ↑ Gurt, Pere. «Las chicas de oro ganan el Mundial» (en castellà). Mundo Deportivo, 11-10-1994. [Consulta: 29 setembre 2020].
* ↑ «Reconeixement als millors esportistes locals del 2008». Ajuntament de Canet de Mar, 14-10-2009. [Consulta: 29 setembre 2020].

## Enllaços externs

* Fitxa de Judith Ferrer Moro - RinkHockey.net (anglès)